Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: megfelel a 2004. évi XXXIV. törvény (KKVtv.) 3. §
Paragraph Index: 288

(2) bekezdésében foglaltaknak, és nem minõsül mikro-, illetve középvállakozásnak. Konszolidációs államkötvények: a hitel-, bank- és adóskonszolidációk során kibocsátott, átadott államkötvények. Konzorciális hitel: a hitelfelvevõ részére bankok egy csoportja által nyújtott hitel, függetlenül elnevezésétõl (szindikált hitel, klub hitel, loan participation stb.). Könyvesbetét: a Felügyeleti jelentésben a hitelintézetnél elhelyezett betétek közül az, amelynek elhelyezésekor a betétszerzõdés alapján betétkönyvet állítanak ki (pl. takarékbetétkönyv, nyereménybetétkönyv stb.), nem ideértve a takaréklevelet. Könyv szerinti bruttó érték: az eszközök, valamint mérlegen kívüli tételeinek bekerülési, beszerzési, illetve nyilvántartási szerzõdés szerinti (értékvesztésekkel, céltartalékkal stb. nem csökkentett, értékelési különbözettel nem módosított) értéke. A hitelintézet által kötött szerzõdésbõl fakadó követelés esetén a még nem törlesztett tõkeösszeg. Vásárolt követeléseknél a bekerülési értékbõl még nem törlesztett rész. Könyv szerinti érték: az Szmt. és az Szkr. által meghatározott értékvesztéssel (illetve a számviteli elõírás szerint értékcsökkenéssel, céltartalékkal stb.) csökkentett, értékelési különbözettel módosított érték. (Nettó érték.) Középvállalkozás: az a vállalkozás, amelynek az összes foglalkoztatott létszáma 250 fõnél kevesebb és az éves nettó árbevétele legfeljebb 50 millió eurónak megfelelõ forintösszeg vagy mérlegfõösszege 43 millió eurónak megfelelõ forintösszeg és megfelel a 2004. évi XXXIV. törvény (KKVtv.) 3. § (1) bekezdésében foglaltaknak, továbbá nem minõsül a (2), illetve (3) bekezdése szerint kisvagy mikrovállalkozásnak. Központi költségvetés: a központi költségvetés, mint a magyar állam. Központi költségvetési intézmények (az államháztartáshoz tartozó intézmények): az államhatalom szervei, a Kormány, a minisztériumok, az országos hatáskörû szervek és a felügyeletük alá tartozó költségvetési szervek. Kötvény – a Felügyeleti Mérleg Eszköz oldalán, mint gyûjtõfogalom: a kötvény mindazon értékpapírok (hitelviszonyt megtestesítõ értékpapír, kötvény, befektetési jegy – ha nincs a kötvények mellett külön nevesítve –, közraktárjegy, letéti jegy, jelzáloglevél stb.) gyûjtõ neve, amelyek a hitelintézet eszközei között szerepelhetnek, kivéve a tulajdonjogot megtestesítõ értékpapírokat (részvényeket). A befektetési jegyek teljes állományát – a számviteli elõírásoktól eltérõen – a tulajdonviszonyt jelentõ értékpapírok között kell jelenteni. Külföldi: a nem-rezidens. Lakosság: azok a magánszemélyek, akik nem tartoznak az egyéni vállalkozók közé. 2002 elejétõl a mezõgazdasági õstermelõk – azaz az õstermelõi igazolvánnyal rendelkezõ 16 éven felüli nem egyéni vállalkozó magánszemélyek – akiknek köre tartalmazza a mezõgazdasági kistermelõket (a bizonyos bevételi korlátot el nem érõ õstermelõket) is, az egyéni vállalkozók közé tartoznak. Látra szóló követelések és tartozások: az Szkr. 2. §

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes